Voogu astunu

Voolusesse astunu ehk Voogu astunu (paali keeles sotāpanna, sanskriti keeles śrotāpanna;Meditative States in Tibetan Buddhism By Lati Rinpoche, Denma Locho Rinpoche, Leah Zahler, Jeffrey Hopkins. pg 63 inglise keeles stream-winner või stream-entrant) on budismis inimene, kes on mõistnud õpetust ehk dhammat ja asunud kaheksaosalisele õilsale teele, et jõuda vabanemiseni ehk nirvaanasse (paali keeles nibbāna, sanskritis nirvana).

 Etümoloogia 

Sõna sotāpanna tähendab paali keeles 'seda, kes sisenes' (āpanna) voolu/voogu (sota).

Virgumisteel käijad

Tipitaka tekstide kohaseltPaṭhamabrahmacariya-sutta (1), SN 45.39, Saṅgīti-sutta, DN 33, Dasuttara-sutta, DN 34 (D.iii.272), jt. on sellel õilsal teel (ariya-magga) neli astet: 

 voogu astunu;
 ükskordnaasja (paali keeles sakadāgāmi, sanskritis sakr´dāgāmin; ), kel on vaja inimesena sündida veel vaid üks kord;
 mittenaasja (anāgāmin) ei sünni enam inimeste vallas;
 arahant on ületanud dukkha ja jõudnud nirvaanasse (nibbāna).

Tavainimene (puthujjana, pr´thagjana) ei ole veel asunud ühelegi neist neljast astmest.

Vooguastunu on vabanenud kolmest köidikust (saṁyojana):Saṅgīti-sutta, DN 33, Vimuttikathā Kv 5.1.

isikupõhine vaade (sakkāya-diṭṭhi) ehk arvamus iseenda tõelisusest, kujutlus omaenda mina või isiksuse püsivusest;
skeptiline kahtlus (vicikicchā), ka kõhklus või usaldamatus Õpetuse suhtes;
kommetesse ja rituaalidesse kiindumine (sīlabbata-parāmāsā), üksnes käitumisjuhiste, ettekirjutuste ja tseremooniate täitmine; vale vaade, mille kohaselt saab meelt rituaalide ja/või tseremooniate abil puhastada.

 Vooguastunu kirjeldus  

Vooguastunul on viis kontrollivõimet (pañcindriyāni): (1) usk (saddhā), (2) energia (viriya), (3) teadvelolek (sati), (4) keskendatus (samādhi) ja (5) taipamispõhine tarkus (pañña).Kiṭāgiri-sutta MN 70. Tal on kõlbeline käitumine, õige keskendumine ning õige vaade. Vooguastunut nimetatakse ka võitjaks, kuna on astunud õilsale kaheksaosalisele teele, mis viib kindlalt nirvaanasse. Ta on vabanenud kolmest köidikust, usaldab kolme kalliskivi, peab kinni viiest käitumisjuhisest ja hoidub ebasobivatest teguviisidest.Sandaka-sutta, MN 76. Vooguastunu ei lange enam kunagi tavainimese tasemele. Ta on saavutanud ülimad teadmised ja näeb olemasolu sõltuvusliku tekkimise võtmes. Ānisaṁsa-sutta, AN 6.97. Vooguastunu võib inimeste maailmas või taevastes valdades sündida veel kuni seitse korda. 

 Vaata ka 

 Ükskordnaasja
 Mittenaasja
 Arhat
 Bodhisattva
 Budistlik kosmoloogia

 Viited 

Kategooria:Budism